recursal/SuperWikiNEXT-32B huggingface dataset:
கஞ்சிரா
**கஞ்சிரா** (Kanjira) சமயச் சடங்குகளில் பயன்படுத்தப்படும் கிராமிய இசைக் கருவிகளில் ஒன்றாகும். இவ்வாத்தியம் பஜனைகளிலும், கிராமிய மக்களாலும் பயன்படுத்தப்படுகிறது

*தாடப்பலகை*, *கனகதப்பட்டை*, *டேப் தாஸ்ரிதப்பட்டை* முதலியனவும் கஞ்சிரா வகையில் சேரும். 

*டேப்* எனும் வாத்தியக் கருவி கஞ்சிராவுக்கு முன்னோடியாக இருந்தது. அது கஞ்சிராவைவிட அளவில் பெரியதாக இருக்கும். கிராமிய இசையில் பயன்பட்ட இக்கருவியை தற்போதைய கஞ்சிரா உருவத்தில் செய்து கருநாடக இசைக் கச்சேரிகளில் உப தாள வாத்தியமாக வாசித்துப் பெருமை பெற்றவர் மாமுண்டியா பிள்ளை ஆவார்.

கஞ்சிரா உடும்புத் தோலினால் செய்யப்படும் இசைக் கருவியாகும். வனவிலங்குகள் அழிக்கப்படுவதைத் தடுக்கும் முகமாக இவ்வகையான இசைக்கருவிகளின் விற்பனை தமிழ்நாட்டில் பொதுவாகத் தடை செய்யப்பட்டுள்ளது. 

இந்த இசைக்கருவியானது வட்டவடிவ மரச்சட்டத்தில் இறுக்கமாக ஒட்டபட்டிருப்பதால் அதிலிருந்து வெளிப்படுத் நாதம் உச்ச ஸ்தாயில்தான் இருக்கும். இதை மட்டப்படுத்த வாத்தியத்தின் பின்பக்கத் தோலில் நீரைத் தடவி அடர்த்தியான ஒலியை வரவழைப்பர். ஒரு கையால் வாசிக்கப்படும் இதில் சுருதியை சேர்க்க முடியாது.

தாள இசைக்கருவியாகிய கஞ்சிரா வாசிப்பில் மிகச்சிறந்த கலைஞர்கள் சிலர்:

* புதுக்கோட்டை மான்பூண்டியா பிள்ளை (கஞ்சிராவை உருவாக்கி கருநாடக இசை அரங்குகளில் அறிமுகப்படுத்தியவர்)
* புதுக்கோட்டை தட்சிணாமூர்த்தி பிள்ளை
* பழனி சுப்பிரமணிய பிள்ளை (இவர் சிறந்த மிருதங்க கலைஞரும் ஆவார்)
* புதுக்கோட்டை சுவாமிநாத பிள்ளை
* வி. நாகராஜன்
* ஜி. ஹரிசங்கர்

மேற்கோள்கள்
-----------

1. ↑  'காது படைத்தோர் பாக்கியவான்கள்' கட்டுரை, எழுதியவர்:கே. எஸ். காளிதாஸ்; வெளியீடு: தினமணி - இசை விழா மலர் (2008 - 2009)
2. ↑  சபதம் தந்த கஞ்சிரா (2018). *தி இந்து பொங்கல் மலர் 2018*. சென்னை: இந்து தமிழ். பக். 77.

வெளியிணைப்புகள்
---------------

* *The sound challenge*

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றிசைக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**முள்ளங்கிக் கிழங்கின்** (தாவர வகைப்பாடு : *Raphanus sativus*) இலை, கிழங்கு, விதை முதலியவை மருத்துவத்தன்மை நிறைந்தவை. இவற்றை உட்கொண்டால் உடல் முழுவதும் சுத்தமான இரத்தம் எப்போதும் பாய்ந்தோடிக் கொண்டிருக்கும். மூன்றாம் நூற்றாண்டில் இதன் பயன்பாடு இருந்ததாக, வரலாற்றுப் பதிவுகளால்அறிய முடிகிறது.

மேற்கு ஆசியாவைத் தாயகமாகக் கொண்ட முள்ளங்கிக்கிழங்கின் தாவர விஞ்ஞானப் பெயர், **ராப்ஹான்ஸ் சாட்டிவஸ்** என்பதாகும். பண்டைக்காலத்தில் எகிப்து, கிரீஸ், ரோம் போன்ற நாடுகளில் முள்ளங்கி அதிகம் பயிர் செய்யப்பட்டுள்ளது. தற்போது இந்தியா, இலங்கை உட்பட உலகில் உள்ள வெப்பமண்டலப் பிரதேச நாடுகள் அனைத்திலும் முள்ளங்கிக் கிழங்கு நன்கு பயிர் செய்யப்படுகிறது.

100 கிராம் முள்ளங்கிக் கிழங்கில் ஈரப்பதம் 9.4%ம் மாவுச்சத்து, 3%ம் உள்ளது. மீதியில் சிறிதளவு புரதம், கொழுப்பு, தாதுஉப்புகள், நார்ச்சத்து முதலியவை உள்ளன. வைட்டமின் சி வைட்டமின் பி காம்ப்ளக்ஸ் ஆகியவற்றுடன் இரும்புச்சத்தும் (0.4 மில்லி கிராம்), கல்சியமும் (35 மில்லி கிராம்), பாஸ்பரஸும்(22 மில்லிகிராம்) இருக்கின்றன. இதனால் கிழங்கைப் பச்சையாகவோ சாறாகவோ உணவில் சேர்த்துக்கொண்டால் நன்மைகள் அதிகம் கிடைக்கும்.

மேற்கோள்கள்
-----------

1. ↑  Lewis-Jones, L.J.; Thorpe, J.P.; Wallis, G.P. (1982). "Genetic divergence in four species of the genus *Raphanus*: Implications for the ancestry of the domestic radish *R. sativus*". *Biological Journal of the Linnean Society* **18** (1): 35–48. doi:10.1111/j.1095-8312.1982.tb02032.x.

| * பா
* உ
* தொ
கிழங்குகள் |
| --- |
| கிழங்கு வகைகள் | அரோட்டுக்கிழங்கு. ஆட்டுக்கால் கிழங்கு. இஞ்சி. இராசவள்ளிக்கிழங்கு. உருளைக்கிழங்கு. கப்பை கிழங்கு. கருணைக்கிழங்கு. கேரட். கொய்லாக்கிழங்கு. கொட்டிக்கிழங்கு. கோகிலாக்கிழங்கு. கோசுக்கிழங்கு. சேப்பங் கிழங்கு. சேனைக்கிழங்கு. தாமரைக்கிழங்கு. பனங்கிழங்கு. பீட்ரூட். மஞ்சள். மரவள்ளிக்கிழங்கு. மாகாளிக் கிழங்கு. முள்ளங்கி. மோதவள்ளிக்கிழங்கு. வத்தாளை கிழங்கு. சர்க்கரை வள்ளிக்கிழங்கு .
 |
**வேத் ராகி** ( *Ved Rahi*; பிறப்பு 22 மே 1933) ஓர் இந்திய எழுத்தாளர் ஆவார். இவர் பெரும்பாலும் தோக்ரி மொழியில் எழுதுகிறார். 1996 ஆம் ஆண்டு யுடிவி நிறுவனத்தின் கீழ் தூர்தர்ஷனுக்காக மீராபாய் என்ற புராணத் தொடரை இயக்கினார். பல்வேறு பாலிவுட் திரைப்படங்கள் மற்றும் தொலைக்காட்சி தொடர்களின் திரைக்கதை மற்றும் வசனங்களையும் இவர் எழுதியுள்ளார். விநாயக் தாமோதர் சாவர்க்கரின் வாழ்க்கைக் காவியமான *வீர் சாவர்க்கர்* (2001) என்ற இந்தித் திரைப்படத்தையும் இயக்கியுள்ளார்.

வாழ்க்கை
--------

வேத் ராகி, சம்முவில் 22 மே 1933 இல் பிறந்தார். இவரது தந்தை, முல்க் ராஜ் சரஃப், 1924 இல் *ரன்பீர்* என்ற தலைப்பில் சம்மு காசுமீர் மாநிலத்தில் முதல் செய்தித்தாளைத் தொடங்கினார். 1976 ஆம் ஆண்டு இந்திய அரசால் சராஃபுக்கு பத்மசிறீ விருது வழங்கப்பட்டது.

பணிகள்
------

வேத் ராகி தோக்ரி மொழியில் பல்வேறு சிறுகதைகளை வெளியிட்டார். மேலும் நரேந்திர கசூரியா மற்றும் மதன் மோகன் சர்மா ஆகியோருடன் இணைந்து நவீன காலத்தின் குறிப்பிடத்தக்க தோக்ரி எழுத்தாளராகக் கருதப்படுகிறார்.  

இவரது புத்தகங்கள் பல்வேறு இந்திய மொழிகளில் மொழிபெயர்க்கப்பட்டுள்ளன. சரிதா சர்மா என்பவரால் எழுதப்பட்ட *லால் டெட் (2015)* என்ற நூலை சிந்தி மொழியிலும் , அப்துல் கனி பேக் அத்தார் என்பவர் எழுதிய யின் வாப்பா (2010) என்ற நூலை காஷ்மீரி மொழியிலும் ஆலே என்ற பெயரரிலும் மொழிபெயர்த்துள்ளார். மொழிபெயர்ப்புக்காக சிந்தி மற்றும் காஷ்மீரி பிரிவுகளில் சாகித்திய அகாதமி விருதினையும்பெற்றார். 

### விருதுகள்

* 1983 - *ஆலே* என்ற சிறுகதைத் தொகுப்பிற்காக தோக்ரி மொழிக்காக சாகித்ய அகாடமி விருது
* 2011 - மகாபண்டிட் ராகுல் சாங்கிரித்யாயன் விருது (2014 இல் வழங்கப்பட்டது)
* 2019 - குசுமகராஜ் ராட்டிரிய சாகித்ய புரஸ்கார்

மேற்கோள்கள்
-----------


1. ↑   *Modern Indian Literature, an Anthology: Surveys and poems*. Sahitya Akademi. 1992. பக். 103–104. பன்னாட்டுத் தரப்புத்தக எண்:9788172013240. .
2. ↑   *Two Decades of Dogri Literature*. Sahitya Akademi. 1997. பக். 35. பன்னாட்டுத் தரப்புத்தக எண்:9788126003938. .
3. ↑  "Sahitya Akademi Translation Prize 2015" (PDF). Sahitya-akademi.gov.in. 15 February 2016. Retrieved 31 July 2023.
4. ↑  "Ved Rahi's hat-trick of awards in a month". Daily Excelsior. 28 August 2014. Retrieved 2 August 2023.
5. ↑  "Film director, novelist Ved Rahi to get Kusumagraj literature award". *The Tribune*. 13 March 2019. Retrieved 31 July 2023.
**குலம்** (*clan*) என்பது, உறவு முறைகளால்வம்சாவளி இணைக்கப்பட்டுள்ள ஒரு வம்சாவளி பாரம்பரியக் குழு "குலம்' ஆகும். பொதுவாகக் குலம் ஓரளவு பெரியது. குல வம்சாவளிகள் , பல தலைமுறைகளுக்கு முற்பட்ட ஒரு முன்னோனைக் கொண்டிருப்பார்கள் (உ.ம்: ஒரு பூட்டனையோ, கொள்ளுப் பாட்டனையோ அல்லது இன்னும் முற்பட்ட ஒரு முன்னோனையோ பொதுவாகக் கொண்டிருக்கலாம்). பாட்டன் பாட்டியை மட்டும் பொதுவாகக் கொண்ட உறவுமுறைக் குழுக்கள் கூட்டுக் குடும்பம் என்று அழைக்கப்படுமேயன்றி குலம் என்று அழைக்கப்படுவதில்லை. சில குலங்கள் மிகவும் பெரிதாகவும், பழமையானவையாகவும் இருப்பதால் அவைகள் "விதிக்கப்பட்ட" பொது முன்னோரைக் கொண்டிருப்பர்; அதாவது பொது முன்னோர் பற்றிய சான்றுகள் எதையும் கொண்டிராமல், கற்பனையான, குலத்தின் ஒருமைப்பாட்டுக்கான ஒரு குறியீடாகவே இருக்கும். சில சமூகங்களில் இந்த முன்னோர் மனிதராகக் கூட இருப்பதில்லை; ஒரு குலக்குறியாக மட்டும் இருக்கும்.

சில குலங்கள் தந்தைக்கால்வழிப்பட்டவை, அதாவது இதன் உறுப்பினர் ஆண் வழியால் உறவு கொண்டவர்கள். வேறு சில தாய்க்கால்வழிப்பட்டவை; இதன் உறுப்பினர் பெண் வழி உறவுமுறை உள்ளவர்கள். இன்னும் சில ஒரு பொது முன்னோரின், ஆண், பெண் இருவழியையும் சேர்ந்த சகலரையும் கொண்ட "இருவழி"யானவை. ஸ்கொட்லாந்திலுள்ள குலங்கள் இதற்கு எடுத்துக்காட்டுகளாகும். ஒரு குலம், தந்தைக்கால்வழியோ, தாய்க்கால்வழியோ அல்லது இருவழிப்பட்டதோ என்பது குறிப்பிட்ட குலம் வாழும் பண்பாட்டின் உறவுமுறை விதிகளில் தங்கியுள்ளது. 

வெவ்வேறு பண்பாடுகளிலும், சந்தர்ப்பங்களிலும், ஒரு குலம் என்பது உறவுமுறையை அடிப்படையாகக் கொண்ட குழுக்களான குலக்குழுக்கள், பழங்குடிகள் தரும் அதே பொருளையே தரக்கூடும். எனினும் வழக்கமாக, குலம் என்பதை வேறுபடுத்தும் காரணி, அது பழங்குடி, குறுநிலம், அல்லது அரசு போன்ற பெரிய குழுக்களின் ஒரு பகுதியாகச் சிறிதாக இருப்பதேயாகும். இசுக்கொட்டிய, சீன, சப்பானியக் குலங்கள், முறையே அவ்வவற்றின் சமூகங்களில் உறவுமுறைக் குழுக்களாக இருப்பது இதற்கு எடுத்துக்காட்டாகும். பழங்குடிகள் குலக்குழுக்கள் என்பனகூட பெரிய சமூகங்களின் பகுதிகளாக இருக்கக்கூடும்; அராபியப் பழங்குடிகள் அராபிய சமூகத்தினுள் ஒரு பகுதியாகவும், ஒஜிப்வா குலக்குழுக்கள் ஒஜிப்வா பழங்குடியின் ஒரு பகுதியாகவும் உள்ளன. 

பெரும்பாலான குலங்கள் புறமண முறைமையைக் கொண்டவை, அதாவது, இக் குலங்களின் உறுப்பினர் தங்களுக்குள் மணம் செய்ய முடியாது. சில குலங்கள் தலைவன், தாய்த் தலைமை அல்லது தந்தைத் தலைமை போன்ற ஒரு தலைமைத்துவத்தையும் கொண்டிருக்கக்கூடும்.

தெற்காசியக் குலங்கள் சில
------------------------

1746 ஆம் ஆண்டு குலோடன் போர், அங்கு பிரித்தானியப் படையினர் இசுக்காட்லாந்துக் குலத்தவர்களின் இராணுவத்தைத் தோற்கடித்தனர்.

* அகிர்
* பணியா
* பந்த்
* கோத்திரம்
* சாட்
* கத்ரி
* சத்திரியர்
* ரெட்டி
* மீனா மக்கள்
* முக்குலத்தோர்
* நாயர் (மலையாள சத்திரியர்)
* பட்டிதர்
* பறையர்
* இராசபுத்திரர்
* செங்குந்தர்
* வேளாளர்
* யாதவர்

மேற்கோள்கள்
-----------
**நீதிமன்ற அவமதிப்பு** (Contempt of court), ஒருவர் ஒரு நீதிமன்றம் வழங்கிய தீர்ப்பு அல்லது உத்தரவு அல்லது வழிகாட்டு நெறிகளை மதிக்காது செயல்படுவதை நீதிமன்ற அவமதிப்பு என்பவர்.

ஒருவர் நீதியரசரின் அவையில் வேண்டுமென்றே நீதியரசர்களிடம் மரியாதைக் குறைவாக நடந்து கொள்வதும், நீதிமன்றத்தின் செயல்பாட்டில் இடையூறு செய்வதும், அல்லது ஒருவர் வேண்டுமென்றே நீதிமன்ற உத்தரவுகளுக்கு கீழ்படியாமல் இருப்பதும் நீதிமன்ற அவமதிப்பிற்குரிய செயல்களாகக் கருதப்படும்.

ஒருவர் நீதிமன்றத்தை அவமதித்து விட்டார் என்ற காரணத்திற்காக, நீதிமன்றம் சமபந்தப்பட்டவருக்கு நீதிமன்றக் கட்டளை (court order) அனுப்பி நீதிமன்றத்தில் நேரில் வந்து அதற்குரிய விளக்கம் அளிக்கும் படி நீதிமன்றம் உத்தரவிடலாம்.

இதனையும் காண்க
--------------

* சி. எஸ். கர்ணன்

மேற்கோள்கள்
-----------

1. ↑  நீதிமன்ற அவமதிப்பு / இகழ்ச்சி
2. ↑  "contempt: definition of contempt in Oxford dictionary (American English) (US)". Oxforddictionaries.com. 2014-08-05. Archived from the original on 2014-02-03. Retrieved 2014-08-13.
3. ↑  "West's Encyclopedia of American Law". *TheFreeDictionary.com*. Retrieved 15 September 2014.
4. ↑  "Always Free Online". Collins English Dictionary. Retrieved 2014-08-13.
5. ↑  "contempt noun (NOT OBEYING) - definition in the British English Dictionary & Thesaurus - Cambridge Dictionaries Online". Dictionary.cambridge.org. 2014-07-30. Retrieved 2014-08-13.
6. ↑  நீதிபதி சி.எஸ்.கர்ணன் மீது நீதிமன்ற அவமதிப்பு வழக்கு: உச்ச நீதிமன்றம் நடவடிக்கை

இலக்கியத்தில்
-------------

* Scarce, Rik. "Contempt of Court: A Scholar's Battle for Free Speech from behind Bars" (2005) (ISBN 0759106436).

வெளி இணைப்புகள்
---------------


விக்கிமேற்கோள் பகுதியில், இது தொடர்புடையவைகளைக் காண்க: ***நீதிமன்ற அவமதிப்பு***

Search Wiktionary
விக்சனரியில் ***contempt of court*** என்னும் சொல்லைப் பார்க்கவும்.

* "Contempt of Court". *பிரித்தானிக்கா கலைக்களஞ்சியம்* (11th). (1911).
**கே. எஸ். பாலச்சந்திரன்** (மருதங்கேணி,பளை, இலங்கை) ஈழத்தின் மெல்லிசைப் பாடகர்களில் ஒருவர். வானொலிக் கலைஞர்.

வாழ்க்கைக் குறிப்பு
-------------------

இவர் சிற்றம்பலம்(வல்வெட்டித்துறை), சின்னப்பிள்ளை(மருதங்கேணி) தம்பதிகளின் புதல்வர். போராளிக்கலைஞர் மேஜர் சிட்டுவின் சகோதரன். மருதங்கேணியில் பிறந்து வளர்ந்தவர். 17வயதுக்குப் பின் திருகோணமலைக்கு இடம் பெயர்ந்து அங்கேயே வாழ்வு அமைத்துக் கொண்டவர். 1985 இல் இருந்து ஜேர்மனியில் வட்கசன் நகரில் வசித்து வருகிறார்.

மெல்லிசைப் பாடல்கள்
-------------------

இவர் சிறுவயதிலேயே பரமேஸ், கோணேஸ் சகோதரர்களின் இசை நிகழ்ச்சிகளில் மேடையேறிப் பாடினார். ஒரு சமயம் கொழும்பில் நடந்த ஒரு நிகழ்ச்சியிலும் இவர் பாடிக் கொண்டிருந்தார். அந்த நிகழ்ச்சிக்கு இலங்கை ஒலி பரப்புக் கூட்டுத் தாபனத்தின் மெல்லிசை ஆர்வலர்களும் வந்திருந்தார்கள். அவர்கள் இவரின் குரல் வளத்தைக் கண்டு இவரை அழைத்து இலங்கை வானொலியின் ஒரு விளம்பரத்துக்குப் பாட வைத்தார்கள். இப்படியாக இலங்கை ஒலிபரப்புக் கூட்டுத் தாபனத்துக்குள் பிரவேசித்த இவர் அங்கு நடந்த ஒரு மெல்லிசைப் பாடகர் தேர்வில் கலந்து கொண்டார். குரலில் நல்ல வளம் மிக்க இவர் முதல் தரத்திலேயே மோகன்ராஜ் இன் தந்தை ஆர். முத்துச்சாமி அவர்களால் தேர்வு செய்யப்பட்டு மெல்லிசைப் பாடகர் ஆனார். இவரது முதற்பாடல் *இசைக்காய் நான் உனது இதயத்தை...* என்று தொடங்கும் பாடல். தற்சமயம் ஜேர்மனியின் பல பாகங்களிலும் அரங்கேறி இசை நிகழ்ச்சிகளை நடாத்திக் கொண்டிருக்கிறார்.

இவர் திரைப்படப் பாடல்களுக்கும் குரல் கொடுத்துள்ளார். இவர் பாடிய முதல் திரைப்படம் புதிய காற்று.

பாடிய சில மெல்லிசைப் பாடல்கள்
-----------------------------

* *பெற்ற மனம் பித்து என்பார் பிள்ளை மனம் கல்லு என்பார்*... (வரிகள்:ஈழத்து இரத்தினம், இசை: மோகன்ராஜ்)
* *இசைக்காய் நான் உனது இதயத்தை*...
* *தாயான உன்னை நோயாளி ஆக்கி தரை மீது வந்தேன் அம்மா*...
* *சந்திர முகம் உனதோ சிந்திடும் நிழல்*.. (இசை: மோகன்ராஜ்)
* *அன்னைக்கு இல்லாத பாசமா*... (வரிகள்: ஈழத்து இரத்தினம்)

பாடிய சில திரைப்படப் பாடல்கள்
-----------------------------

* *மலை நாட்டில் ஒரு மாற்றம் தர வேண்டும்...* (படம்: புதிய காற்று)
* *நான் உங்கள் தோழன்...* (படம்: வி. பி. கணேசனின் நான் உங்கள் தோழன்)

இசைக்குழு
---------

இவர் மிகவும் பிரபலமாக இருந்த சுண்டிக்குளி இராஜன் இசைக்குழுவின் இயக்குனராகவும் இருந்தார். முதலில் இந்த இசைக்குழுவை இயக்கி வந்த குணசேகரன்(பொறியியலாளர்) என்பவரே இவரிடம் இந்த இசைக்குழுவைக் கையளித்தார்.

சுவையான தகவல்
-------------

ஒரே காலத்தில், ஒரே பெயரில் இரு கலைஞர்கள் அதுவும் ஒரே இடத்தில் இருப்பது எத்தணை சிக்கல்களைத் தரக்கூடியது. அந்த சிக்கல்களுக்கு இலங்கை ஒலிபரப்புக் கூட்டுத்தாபனக் கலைஞர்களும், இலங்கை வானொலியின் நேயர்களும் ஆளாகும் வகையில் இந்த மெல்லிசைப் பாடகர் கே. எஸ். பாலச்சந்திரனும், அண்ணை றைற் கே.எஸ். பாலச்சந்திரனும் இருந்தார்கள். இன்னும் இருக்கிறார்கள். இப்போதும் பலருக்கு இவர்களை யார் யாரென இனம் காணுவதில் குழப்பம் இருக்கிறது. இருவருமே கே. எஸ். பாலச்சந்திரன்தான்.

வெளி இணைப்புக்கள்
-----------------

* பெற்ற மனம் பித்து என்பார்
மகரிஷி கார்வே ஸ்திரீ சிக்ஷன் சம்ஸ்தாவின் **கம்மின்ஸ் மகளிர் பொறியியல் கல்லூரி, புனே** (CCOEW, புனே) என்பது இந்தியாவின் மகாராஷ்டிர மாநிலம் புனேவில் உள்ள ஒரு தன்னாட்சி பெற்ற பொறியியல் கல்லூரி ஆகும். 

சாவித்ரிபாய் புலே புனே பல்கலைக்கழகத்தோடு இணைக்கப்பட்டுள்ள இக்கல்லூரியானது **மகரிஷி கார்வே ஸ்திரீ சிக்ஷன் சம்ஸ்தா** நிறுவனத்தால் நிர்வகிக்கப்படுகிறது.

வரலாறு
------

1896 ஆம் ஆண்டில் மகரிஷி கார்வே என்பவர் சமூக ரீதியாக ஒடுக்கப்பட்ட பெண்களின் கல்வி மற்றும் விடுதலை ஆகியவைகளுக்காக **ஹிங்னே ஸ்திரீ சிக்ஷன் சம்ஸ்தா** என்ற தொண்டு நிறுவனத்தை தொடங்கியுள்ளார். இதுவே பிற்பாடு **மகரிஷி கார்வே ஸ்திரீ சிக்ஷன் சம்ஸ்தா**(MKSSS), என மாறியுள்ளது.

1991 ஆம் ஆண்டு இந்த கல்வி நிறுவனத்தால் பெண்களுக்கு கல்வி கற்பதன் மூலம் அவர்களை சுயசார்புடையவர்களாக மாற்றும் நோக்கத்துடன் கிழக்கின் ஆக்ஸ்போர்டு' என்று அழைக்கப்படும் புனே நகரில் தொடங்கப்பட்டதே இக்கல்லூரியாகும். 

இக்கல்லூரி, புனே பல்கலைக்கழகத்துடன் இணைக்கப்பட்டுள்ளது மேலும் அகில இந்திய தொழில்நுட்பக் கல்விக் குழுவினால் (AICTE) தொழில்நுட்ப படிப்புகளையும் வழங்கிவருகிறது

தரவரிசைகள்
----------

கல்வி நிறுவனங்களுக்கான தேசியத் தரவரிசைக் கட்டமைப்பின் படி, இக்கல்லூரி 2020 ஆம் ஆண்டில் பொறியியல் கல்லூரிகளில் 173 ஆம் தரவரிசையில் உள்ளது.

தொழில் முனைவோர் மேம்பாட்டு பிரிவு
---------------------------------

 ஆசிரியர்களின் உதவியுடன் E-செல் உறுப்பினர்களால் உருவாக்கப்பட்ட தயாரிப்புகள் 
தொழில் முனைவோர் மேம்பாட்டு பிரிவு என்பது அதன் உறுப்பினர்களின் தொழில்முனைவு திறன்களை மேம்படுத்துவதற்கான ஒரு அமைப்பாகும். தொழில்முனைவோர் திறன்களை மேம்படுத்துவதற்கான பல்வேறு நிகழ்ச்சிகள் ஆண்டு முழுவதும் நடத்தப்படுகின்றன. இது தேசிய தொழில்முனைவோர் வலையமைப்பின் (NEN) ஒரு பகுதியாக இக்கல்லூரியில் அமைக்கப்பட்டுள்ளது.

மேற்கோள்கள்
-----------

1. ↑  "Maharshi Karve Stree Shikshan Samstha" இம் மூலத்தில் இருந்து 25 January 2012 அன்று. பரணிடப்பட்டது... பார்த்த நாள்: 8 February 2012.
2. ↑  "Institute Profile | About Legacy of Cummins College of Engineering for Women, Nagpur" இம் மூலத்தில் இருந்து 2017-12-17 அன்று. பரணிடப்பட்டது.. .
3. ↑  "MKSSS Cummins College of Engineering for Women" இம் மூலத்தில் இருந்து 2012-02-12 அன்று. பரணிடப்பட்டது.. .
4. ↑  "Cummins College of Engineering for Women, Pune". .
5. ↑  "Milk buzz and Prakaash, answers to saving electricity." DNA : Daily News & Analysis. Diligent Media Corporation Ltd. 2012. 28 Jul. 2012 பரணிடப்பட்டது 31 மார்ச்சு 2002 at the வந்தவழி இயந்திரம்>
6. ↑  "NEN Member Institute Directory | NEN 360" இம் மூலத்தில் இருந்து 2012-05-05 அன்று. பரணிடப்பட்டது... பார்த்த நாள்: 2012-05-02.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/நீர்முள்ளி|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நீர்முள்ளி** அல்லது **நிதகம்** அல்லது **இக்குரம்** அல்லது **காகண்டம்** (*Hygrophila auriculata*) மருத்துவ மூலிகையாகப் பயன்படும் செடியாகும். முழுச் செடியும் மருத்துவ குணமுடையதாகும்.

பெயர்
-----

இத்தாவரமானது இக்குரம், காகண்டம், துரகதமூலம், பாண்டுசமனி, முண்டகம், சுவேதமூலி, நிதகம் போன்ற பல்வேறு பெயர்களைக் கொண்டது. இது நீர் ஆதாரம் உள்ள இடங்களில் வளரும் முட்செடி என்பதால் ‘நீர்முள்ளி’ என்ற பெயர் பெற்றது. மேலும் இந்தத் தாவரத்திலிருக்கும் முட்களைக் குறிக்கும் வகையில் ‘முண்டகம்’ எனவும் அழைக்கப்படுகிறது.

விளக்கம்
--------

இது வயல்கள், குளம், குட்டைகளில் நிமிர்ந்து வளரக்கூடியது. இதன் இலைகள் ஈட்டி வடிவமுடையவை. இதன் கணுக்களில் நீண்ட முட்கள் காணப்படும். இதன் பூ ஊதா நிற இதழ்களைப் பிரித்தது போன்ற வடிவமுடையது. இதன் விதைகள் பழுப்பு நிறத்தவை.

மருத்துவ குணங்கள்
-----------------

நீர்முள்ளிக் குடிநீர் உட்கொள்ள சிறுநீர் எரிவு, சிறுநீர்க் கட்டு, கால் வீக்கம் போன்ற நோய்கள் குணமாகும்.

மேற்கோள்கள்
-----------

1. ↑  "Taxon: *Hygrophila auriculata* (Schumach.) Heine". *Germplasm Resources Information Network - (GRIN) Taxonomy for Plants* (Beltsville, Maryland: USDA, ARS, National Genetic Resources Program, National Germplasm Resources Laboratory) இம் மூலத்தில் இருந்து 10 அக்டோபர் 2012 அன்று. பரணிடப்பட்டது... பார்த்த நாள்: 22 December 2010.
2. ↑  டாக்டர் வி.விக்ரம் குமார் (16 மார்ச் 2019). "சிறுநீரகம் காக்கும் நீர்முள்ளி". *கட்டுரை* (இந்து தமிழ்).. பார்த்த நாள்: 20 மார்ச் 2019.

உசாத்துணை
---------

* *மூலிகைகள் - ஓர் அறிமுகம்* - சித்தமருத்துவ கலாநிதி சே. சிவசண்முகராஜா, 2003
**இலட்சுமி இந்திரா பாண்டா** (Laxmi Indira Panda) ஓர் இந்தியப் புரட்சியாளர் என்று அறியப்படுகிறார்.   நேதாச்சி சுபாசு சந்திர போசின் இந்திய தேசிய இராணுவத்தின் இளைய உறுப்பினர்களில் இவரும் ஒருவர்.  ஐஎன்ஏ எனப்படும் இந்திய தேசிய இராணுவத்தில் பணியாற்றிய ஒரே ஒடியா பெண்மணி இலட்சுமி இந்திரா பாண்டா மட்டுமே.  என்பது இவருக்குரிய சிறப்பாகும். 

இலட்சுமி இந்திரா பாண்டா ஜான்சி ராணியின் படைப்பிரிவில் இந்திய தேசிய இராணுவத்தில் சேர்ந்தார், இவருக்கு 14 வயதாக இருந்தபோது, இந்தியாவில் பிரித்தானிய ஆட்சிக்கு எதிராகப் போராடினார். 

2008 ஆம் ஆண்டு அக்டோபர் மாதத்தில் இலட்சுமி இந்திரா பாண்டா இறந்த பிறகு இவரது நினைவாக செய்ப்பூரில் ஒரு சிலை நிறுவ ஒடிசா அரசு அறிவித்தது 

2008 ஆம் ஆண்டு அக்டோபர் மாதம் 25 ஆம் தேதியன்று இவருக்கு தேசிய சுதந்திர *சைனிக் சம்மான்* வழங்கப்பட்டது. இவ்விருது இந்தியாவில் ஒரு சுதந்திரப் போராட்ட வீரருக்கு வழங்கப்படும் மிக உயர்ந்த பட்டமாகும்.

இறப்பு
------

2008 ஆம் ஆண்டு அக்டோபர் மாதம் 7 ஆம் தேதி பாண்டா, நீண்டகால நோயினால் தில்லி எய்ம்சு மருத்துவமனையில் இறந்தார்.  முழு அரசு மரியாதையுடன் இவரது உடல் தகனம் செய்யப்பட்டது. ஒரிசா காவல்துறை சார்பில் இவருக்கு மரியாதை செலுத்தப்பட்டது.

மேற்கோள்கள்
-----------

1. ↑  "At last, Laxmi Panda is a 'freedom fighter'". Zee News. September 28, 2008. .
2. ↑  "Heroes In Search Of A Plaque". Outlook India. June 6, 2005. .
3. ↑  "The last battle of Laxmi Panda Footsoldiers of freedom". August 15, 2007. .
4. 1 2  "Laxmi Panda : The Forgotten Soldier of a Lost Army". Orissa Review. August 2010. .
5. 1 2  "Orissa govt announces a statue in memory of Laxmi Panda". Webindia123. October 7, 2008. .
6. ↑  Satapathy, Rajaram (January 22, 2011). "Forgotten and neglected too". .
7. ↑  "Freedom fighter Laxmi Indira Panda dies". Hindustan Times. October 7, 2008. .

புற இணைப்புகள்
--------------
நவம்பர் 2006, ஆப்கானிஸ்தானில் உள்ள துர் பாபாவிற்கு அருகில் உள்ள மலை உச்சியில் ஜலாலாபாத் மாகாண புனரமைப்புக் அணி (PRT) இருந்து ஒரு குறிசுடுநர் எதிரி நடவடிக்கைகளைத் தேடுகிறார்.
குறிசுடுதலில் தேர்ச்சிபெற்ற நபரை '**குறிசாடுநர்'** அல்லது '**குறிசுடுநர்'** (ஆங்கிலம்: Sniper, Sharpshooter, Marksman) என்று குறிப்பிடுவர். இலக்குகளை மறைந்திருந்து சரிநுட்பமாக குறி பார்த்து சுட வல்ல ஆற்றலையும் ஆயுதத்தையும் கொண்டிருப்பவர். பொதுவாக இவர் ஒரு படைவீரராகவோ, அல்லது சட்ட அமுலாக்க பணியாளராகவோ இருப்பர். 

இராணுவத்தில், காலட்படையுடன் குறிசுடுநர்களை இணைப்பதால், தேவையான மதிப்புமிக்க மனித இலக்குகள் மீது துல்லியமாக நெடுந்தூர சன்ன வீச்சை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும்.

மேற்கோள்கள்
-----------

1. ↑  "What is a Sniper in the Army & Other Military Branches? What is the Longest Sniper Rifle Shot? – Shooting Range Industries" (in en-US). *Shooting Range Industries*. 31 July 2017. .
2. ↑  Pegler, Martin (2004). *Out of nowhere : a history of the military sniper*. Oxford: Osprey Publishing. பக். 16. பன்னாட்டுத் தரப்புத்தக எண்:1-84176-854-5. இணையக் கணினி நூலக மையம்:56654780. .
3. ↑  "Snipe". *Online Etymology Dictionary*. Retrieved 8 April 2019.
**கூகுல் உடல் உலாவி** அல்லது *கூகுல் பாடி பிரௌசர்* (Google Body Browser) என்பது மனித உடலை இணையம் மூலம் முப்பரிமாணத் தோற்றத்தில் காண உதவும் மென்பொருள் ஆகும். இந்த வசதியை கூகுள் நிறுவனம் மக்களுக்கு இலவசமாக வழங்குகிறது. இதன் மூலம் உடலின் ஒவ்வொரு உள் உறுப்புகளையும் தசை மண்டலம், நரம்பு மண்டலம், எலும்பு மண்டலம் வாரியாக படலம் (Layer) படலமாக பார்க்கலாம். இச்சேவையினை பயன்படுத்த எந்த விதமான மென் பொருட்களையும் கணினியில் நிறுவ வேண்டியதில்லை. இணைய உலாவியிலேயே நேரடியாக பயன்படுத்தலாம். இதில் அங்கங்கள் அனைத்தும் பெயர் குறிக்கப்பட்டு இருப்பதால் மாணவர்களுக்கும், மக்களுக்கும் பயனுள்ளதாய் இருக்கிறது.

மேலும் பார்க்க
--------------

* கூகுள் கலைச் செயல்திட்டம்

வெளி இணைப்புகள்
---------------

* அதிகாரப்பூர்வ இணையதளம்

மேற்கோள்கள்
-----------

1. ↑  Chitu, Alex (April 1, 2011). "Google April Fools' Day 2011". *Google Operating System unofficial blog*. Retrieved January 27, 2012.
2. ↑  Zeiger, Roni (January 9, 2012). "Google Body becomes ZygoteBody; built on open source 3D viewer". *Google Open Source blog*. Retrieved January 27, 2012.
**கூட்டுறவு வீட்டு வசதி சங்கம்** என்பது வதிவிடங்களை கூட்டுறவு முறையில் வாங்கி அல்லது கட்டி, நிர்வாகித்துப், பயன்படுத்தும் ஒரு சட்ட முறையிலான அமைப்பு ஆகும். இவை அனைத்து உறுப்பினர்களின் வளங்களையும் ஒன்றுசேர்த்து (pooling of resources) தமது வாங்கு திறனைக் கூட்டு, குறைந்த தலா உறுப்பினர் செலவைத் தரக் கூடியதாக உள்ளது. இவை இலாப நோக்கமற்று இயங்குவதாலும் செலவுகள் குறைகின்றன. மேலும், வதிவிடத்தின் பங்குதாரர்களாக யார் இணையலாம், எவ்வாறு நிர்வகிக்கப்பட வேண்டும் என்பதில் கூடிய பங்களிப்பு வழங்கலாம்.

பொதுவாக இரண்டு வகை வீட்டுக் கூட்டுறவுகள் உண்டு. ஒன்று சொத்துப் பங்கு கூட்டுறவு (ownership cooperatives) மற்றையது சொத்துப் பங்கு இல்லாத கூட்டுறவுகள் (non-equity cooperatives).

மேற்கோள்கள்
-----------

1. ↑  "What is a housing cooperative". Robinhood Learn. Retrieved 4 July 2023.
2. ↑  "Mallin, Barry, "Limited Equity Cooperatives: A Legal Handbook", New York State Division of Housing and Community Renewal, ndg" (PDF). Archived from the original (PDF) on 9 August 2020.
3. ↑  "Condo vs. Co-op Apartment: The New York City Real Estate Question for Buyers, Sellers and Investors". Retrieved 2 May 2015.

வெளி இணைப்புகள்
---------------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Prunus subg. Prunus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கொத்துப்பேரி** (*plum*) புருனோஸ் பேரினத்தின் துணையினத்தில் காணப்படும் பழமாகும். இமாலயப் பகுதிகளிலும், தமிழ்நாடு மாநிலத்திலுள்ள நீலகிரி, கொடைக்கானல் பகுதிகளிலும் விளைகிறது. இதன் தாரவியல் பெயர் 'புரூனஸ் சேலிசினா' என்பதாகும். இது ஐரோப்பா வகை பிளம் ஆகும். ஓராண்டு வயதுடைய பீச் மரத்தில் கட்டப்பட்ட குருத்து ஒட்டுச் செடிகள் இனப்பெருக்கத்துக்கு பயன்படுத்தப்படுகின்றன.

மேற்கோள்கள்
-----------

1. ↑  "What is the Difference Between Prunes and Dried Plums?". *Delighted Cooking* (in அமெரிக்க ஆங்கிலம்). Retrieved 2023-04-01.
2. ↑  "Prune". Oxford Dictionaries, Oxford University Press. 2018. Archived from the original on September 25, 2016. Retrieved 1 March 2018.
3. ↑  Jules Janick, தொகுப்பாசிரியர் (1998). *Horticultural Reviews (Volume 23)*. Wiley. பன்னாட்டுத் தரப்புத்தக எண்:978-0471254454.
நுழைவாயில்
**மாங்காடு காமாட்சியம்மன் கோயில்** மாங்காட்டில் அமைந்துள்ளது.  மாங்காடு நகரம் பூந்தமல்லிக்கு அருகில் உள்ளது. இதை ஆதி சங்கராச்சாரியர் நிறுவியதாகக் கருதுகின்றனர்[]. இங்கு அன்னை பார்வதி தவமிருந்து, காஞ்சி ஏகாம்பரேசுவரரைத் திருமணம் செய்து கொண்டதாக புராண வரலாறு கூறுகின்றது.

புராண வரலாறு
------------

அன்னை பார்வதி, சிவபெருமானுடன் மீண்டும் இணைவதற்காக தவமிருந்த தலம். கயிலை மலையில் இருந்த போது, பார்வதி சிவபெருமானின் கண்ணைப் பொத்த, உலகமே இருண்டது. கோபமடைந்த சிவன், பார்வதியை சபித்து, தவம் செய்து மீண்டு வருமாறு கூறினார். அன்னை பார்வதி மாங்காட்டில் வந்து நெருப்பில் தவமிருந்தாள். பார்வதி தேவியார் இந்த இடத்தை விட்டு சென்றாலும், நெருப்பு மட்டும் அணையவில்லை. ஆதி சங்கரர் இங்கு வந்து அர்த்தமேரு சக்கரத்தை நிறுவினார். இதன் மூலம் மாங்காடு குளிர்ந்தது.

கோயில்
------

இது சோழர் காலக் கட்டிடக்கலையை காட்டுகிறது. தற்போதே ராஜ கோபுரம் கட்டப்பட்டது. நுழைவாயிலுக்கு அருகே வினாயகர் சிலை உள்ளது. கோயிலின் நடுவில் அர்த்த மேரு மகா சக்கரம் உள்ளது. இங்கு அம்மன் "மாங்காடு அன்னை காமாட்சி" என்று பெயர் பெற்றுள்ளாள்.

சான்றுகள்
---------

1. ↑  மாங்காடு காமாட்சி -தினமலர்

இணைப்புகள்
----------

* கோயிலின் இணையதளம் பரணிடப்பட்டது 2014-05-17 at the வந்தவழி இயந்திரம்
கற்பனைச் சித்திரத்தில் பீனக்ஸ்கற்பனைச் சித்திரத்தில் பீனக்ஸ்
**பீனிக்ஸ்** (*Phoenix*) ஒரு புனித தீ பறவையாக வருணிக்கப்படுகின்றது. எகிப்திய, கிரேக்க, கிறிஸ்தவ புராண (தொன்மவியல்) கதைகளிலும், நவீன வரைகதைகளிலும் பீனக்ஸ் பறவை இடம்பிடிக்கின்றது. "தானே தீக்குளித்து பின்னர் அதன் சாம்பலில் இருந்து உயிர்த்தெழுவதாக" என்று புராண கதைகளில் பீனக்ஸ் பறவையின் தன்மையை தற்காலத்திலும் எடுத்தாள்வதை காண்கிறோம். 

பீனக்ஸ் பறவை தீயினால் உருவகிக்கப்பட்ட பறவையாக கருதி, செந் தீ நிறத்தில் பொதுவாக வரையப்படும். 'நெருப்பில் கருகி இறந்து தன் சாம்பலில் இருந்து மீண்டும் மீண்டும் எழும் பீனிக்ஸ் பறவையை போல' என்று கதையாசிரியர்கள் அல்லது கவிஞர்கள் தாங்கு சக்தியை, இறவாமையை அல்லது மீள்பிறப்பு தன்மையை வருணிக்க பயன்படும் கற்பனை பறவையாக "பீனிக்ஸ்" உள்ளது.

மேற்கோள்கள்
-----------

உசாத்துணைகள்
------------

விக்கிமீடியா பொதுவகத்தில்,  
 ***Phoenix***   
என்பதில் ஊடகங்கள் உள்ளன. 

* Barnhart, Robert K (1995), *The Barnhart Concise Dictionary of Etymology*, HarperCollins, ISBN 0-06-270084-7.
* Garry, Jane; El-Shamy, Hasan (2005), *Archetypes and Motifs in Folklore and Literature*, ME Sharpe, ISBN 978-0-76561260-1.
* Van der Broek, R (1972), *The Myth of the Phoenix*, Seeger, I trans, EJ Brill

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
**அண்ணாமலை பாலமனோகரன்** (பிறப்பு: சூலை 7, 1942) ஈழத்தின் குறிப்பிடத்தக்க எழுத்தாளர். சிறந்த நாவலாசிரியர். முல்லைத்தீவு மாவட்டத்திலுள்ள தண்ணீரூற்று என்ற கிராமத்தில் பிறந்த இவர் *இளவழகன்* என்ற புனைபெயரில் பல சிறுகதைகளை எழுதியுள்ளார். வன்னி மண்ணின் மணம் கமழும் "நிலக்கிளி" என்னும் புதினம் சாகித்திய விருது பெற்றது. நாவல், சிறுகதை, மொழிபெயர்ப்பு, ஓவியம் என பலவழிகளில் தன் திறன் காட்டுபவர். தற்சமயம் டென்மார்க் நாட்டில் வசித்து வருகிறார்.

கல்வியும் கல்விப்பணியும்
------------------------

வட்டுக்கோட்டை யாழ்ப்பாணக் கல்லூரியில் கல்வி பயின்றவர். 1962ல் ஆண்டான்குளம் அரசினர் தமிழ்க் கலவன் பாடசாலையில் தன் ஆசிரியப்பணியை ஆரம்பித்த இவர் பலாலி ஆசிரிய கலாசாலையில் ஆங்கில ஆசிரியருக்கான சிறப்புப் பயிற்சி பெற்ற பின் 1967ல் மூதூர் முஸ்லிம் மகாவித்தியாலயத்தில் ஆசிரியப்பணி ஏற்றார். பின்னர் முள்ளியவளை வித்தியானந்தாக் கல்லூரியில் பணியாற்றினார்.

இலக்கியத்துறையில்
-----------------

மூதூரில் ஆசிரியராக இருக்கும்போதுதான் முதுபெரும் எழுத்தாளரான வ. அ. இராசரத்தினத்தின் அறிமுகம் இவருக்குக் கிடைத்தது. இவரது இலக்கியப்பணிக்கு இந்த நட்பே காரணமானது. சிந்தாமணி பத்திரிகையில் வெளியான "மலர்கள் நடப்பதில்லை" என்பதே இவரது முதலாவது சிறுகதையாகும். 1973ல் வீரகேசரி பிரசுரமாக இவரது புகழ்பெற்ற நாவலான 'நிலக்கிளி' வெளிவந்தது. அவ்வாண்டின் சிறந்த நாவலுக்கான சாகித்திய மண்டலப்பரிசு இந்நாவலுக்கே கிடைத்தது. மித்திரன் பத்திரிகையில் இவரது 'வண்ணக் கனவுகள்' என்ற தொடர் நாவல் வெளியானது.

இவரது நூல்கள்
-------------

* *நிலக்கிளி* - நாவல் - வீரகேசரிப் பிரசுரம்
* *கனவுகள் கலைந்தபோது* - நாவல் - வீரகேசரிப் பிரசுரம்
* *வட்டம்பூ*
* *குமாரபுரம்* - நாவல் - வீரகேசரிப் பிரசுரம்
* *தாய்வழித் தாகம்* - தென்னிந்தியாவில் வெளியான நாவல்
* *நந்தாவதி* - தென்னிந்தியாவில் வெளியான நாவல்
* *தீபதோரணங்கள்*- சிறுகதைத் தொகுதி
* *நாவல் மரம்* - டேனிஷ் மொழியில் இவரது சிறுகதைத்தொகுதி
* *டேனிஷ்- தமிழ் அகராதி* - இவர் தொகுத்தது

வெளி இணைப்பு
------------

தளத்தில்  
அ. பாலமனோகரன் எழுதிய
 ***நூல்கள்*** உள்ளன.

* வட்டம்பூ -அப்பால் தமிழ்
* குமாரபுரம் - அப்பால் தமிழ்
* அ. பாலமனோகரனின் ஓவியங்கள்
* பாலமனோகரனின் வலைத்தளம்
[*தொடர்பிழந்த இணைப்பு*]
* பாலமனோகரனுடன் ஒரு நேர்காணல் - கானா பிரபா



1. ↑  "நிலக்கிளி". நூலகம்.. பார்த்த நாள்: 3 March 2024.
**பாபநாசம் குறள்பித்தன்** (பிறப்பு: த. வெ. கண்ணன், 19. சூலை 1947- 2017) என்பவர் ஒரு தமிழக குழந்தை எழுத்தாளர், பத்திரிக்கையாளர் ஆவார். இவர் தமிழ்நாட்டின் தஞ்சாவூர் மாவட்டத்தின், பாபநாசத்தில் தனம், வெங்கிடாசலம் இணையருக்கு மகனாகப் பிறந்தார். தஞ்சாவூர் கரந்தை புலவர் கல்லூரியில் பயின்றார். 

எழுத்துப் பணியில் ஆர்வம் கொண்ட இவர் 1965 இல் முதன் முதலில் சுதேசமித்திரன் நாளிதழில் முதன் முதலில் எழுதினார்.
ம.கோ.இரா நடத்தி வந்த "தாய்' வார இதழில் துணையாசிரியராக 10 ஆண்டுகள் பணியாற்றினார்.

இவர் சிறுவர் நூல்கள், ஆன்மிக நூல்கள, நாடக நூல்கள், கவிதை நூல்கள், போன்ற பல்துறை நூல்களை எழுதியுள்ளார். இவர் எழுதிய விலங்குகள் சொல்லும் விந்தைக் கதைகள் எனும் நூல் தமிழ் வளர்ச்சித் துறையின் 2000 ஆம் ஆண்டுக்கான சிறந்த நூல்களில் "சிறுவர் இலக்கியம்" எனும் வகைப்பாட்டில் பரிசு பெற்றது. 2019 ஆம் ஆண்டு தமிழ்நாடு அரசால் இவரது மரபுரிமையாளர்களுக்கு பரிவுத் தொகை அளிக்கப்பட்டு இவரது நூல்கள் நாட்டுடமை ஆக்கப்பட்டன.

பெற்ற விருதுகள்
---------------

* வி.ஜி.பி. விருது "சிறந்த கவிஞர்' பரிசு 1,000 ரூபாய் ஆண்டு 1984
* மனித நேய அறக்கட்டளை பரிசு 7,500 ரூபாய் ஆண்டு 2001.
	+ திருப்பூர் தமிழ்ச் சங்கம்: "மன்னனின் பேராசை' சிறுவர் நூலுக்கான முதல் பரிசு 2000 ரூபாய். ஆண்டு 2002.
* தமிழக அரசின் சிறுவர் இலக்கியத்திற்கான சிறந்த நூல் பரிசு 10,000 ரூபாய்.
* காஞ்சி அண்ணா தமிழ் வளர்ச்சி மன்றம் விருது "முத்தமிழ்ச்சுடர்' ஆண்டு 2008.
* மதுராந்தகம் மகாகவி பாரதி நற்பணி மன்றம். விருது. "படைப்புச் செம்மல்' 2008.

மேற்கோள்கள்
-----------

1. ↑  நவம்பர் 1ஆம் தேதி தமிழ்நாடு நாளாக கொண்டாடப்படும் எடப்பாடி பழனிச்சாமி அறிவிப்பு, 20 சூலை, 2019
**சுபத்திரன்** (ஏப்ரல் 16, 1935 - அக்டோபர் 30, 1979, மட்டக்களப்பு) இலங்கையின் இடதுசாரி இயக்க வரலாற்றில், தன்னை முற்போக்கு இலக்கிய கவிஞராக அடையாளப்படுத்திக்கொண்ட கவிஞர் இவர்.

வாழ்க்கைக் குறிப்பு
-------------------

தங்கவடிவேல் என்னும் இயற்பெயரைக் கொண்டவர். தகப்பனார் பெயர் கந்தையா, தாயார் தெய்வானைப்பிள்ளை. ஆரம்பக்கல்வியை மட்டக்களப்பு மெதடிஸ்த மத்திய கல்லூரியில் கற்றுப் பின்னர் பயிற்றப்பட்ட ஆசிரியரானார். ஆரம்பத்தில் கொழும்பிலும் பின்னர் மட்டக்களப்பிலும் தனது ஆசிரியப் பணியைத் தொடங்கினார்.

மாக்சியவாதி
-----------

சுபத்திரனுடைய இலக்கிய ஆளுமை அவரை மட்டக்களப்பின் முக்கிய கவிஞர்களில் ஒருவராக ஆக்கியது. சாதி, ஒடுக்குமுறைக்கு எதிராக குரல் கொடுத்து அதன் போராட்டங்களில் தானும் ஒரு பங்காளியாக நின்று உழைத்தார். இந்தியாவில் இருந்து மட்டக்களப்பில் தங்கியிருந்த கிருஷ்ணர் குட்டியின் நட்பு சுபத்திரனுக்குக் கிடைத்தது. அவரின் உந்துதலால் இலங்கைக் கம்யூனிஸ்ட் கட்சியில் சேர்ந்து மார்க்சிய சித்தாந்தங்களின் மூலம் அடக்குமுறைக்கெதிராகப் போராட வேண்டும் என்ற உணர்வைப் பெற்றார்.

போராட்டக் கவிஞர்
----------------

தீண்டாமைக்கு எதிராகக் குரல் கொடுத்து நின்று கவிதைகளைப் படைத்தார். `இரத்தக்கடன்' (சாதியத்திற்கு எதிரான கவிதைத் தொகுப்பு), `சுபத்திரன் கவிதைகள்' அதைத் தொடர்ந்து 2002 ஆம் ஆண்டு `கவிஞர் சுபத்திரன் கவிதைகள்' வெளிவந்தன. ஒடுக்குமுறைக்கெதிராக - ஆத்திரம், கோபம், கிண்டல் என்பவற்றை முன்னிறுத்திக் கவிதைகளை யார்த்தார்.

கருத்து நிலையில் ஒடுக்குமுறைக்கெதிராகக் கிளர்ந்து எழுகின்றார். வெகுஜனப் போராட்டங்களில் உத்வேகத்துடன் ஈடுபட்டார். வன்முறைக்கு வன்முறை என்ற நிலைப்பாட்டில் உறுதியாக இருந்தார். மார்க்சிய எண்ணம் கொண்ட சுபத்திரன் ஆயுதப் புரட்சியை ஆதரித்தார். மட்டக்களப்பில் இருந்து யாழ்ப்பாணம் சென்று வெகுஜனப் போராட்டங்கள், தீண்டாமைக்கு எதிரான போராட்டங்களில் ஈடுபட்டு அவற்றின் தாக்கத்தால் பல கவிதைகளை எழுதினார்.

1969 ஆம் ஆண்டு யாழ்ப்பாணத்தில் நடைபெற்ற `தீண்டாமை ஒழிப்பு வெகுஜன மகாநாட்டில்' வைத்து முழுக்க முழுக்க சாதிய எதிர்ப்புக் கவிதைகள் அடங்கிய சுபத்திரனின் `இரத்தக் கடன்' என்னும் கவிதைத்தொகுதி வெளியிட்டு வைக்கப்பட்டது. சுபத்திரன் ஏற்றுக் கொண்ட மார்க்சிய லெனினிச சித்தாந்தமே இதற்குக் காரணமாக அமைந்தது. சொல்லிலும் செயலிலும் பொதுவுடைமைவாதியாகவே வாழ்ந்து காட்டினார். தான் இணைந்திருந்த கொம்யூனிஸ்ட் கட்சியிலுள்ள போலி இடதுசாரிகளுக்கு எதிராக அவருடைய அரசியல் கவிதைகள் 1970 களில் வெளிவருவதைக் காணலாம்.

மறைவு
-----

சுபத்திரன் 1979 இல் அகால மரணமாகும் வரை கவிதைகளை எழுதினார். கொம்யூனிஸ்டாகவே இறக்கும் வரை பற்றுறுதியுடன் இருந்தார்.

வெளியான நூல்கள்
---------------

* *இரத்தக்கடன்*, கவிதைத்தொகுப்பு, 1969
* *சுபத்திரன் கவிதைகள்*, 2002

இவற்றையும் பார்க்க
------------------

* சங்கானைக்கு என் வணக்கம்

வெளி இணைப்புகள்
---------------

* கவிஞர் சுபத்திரன்
[*தொடர்பிழந்த இணைப்பு*]

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* United States

 |
**அகமது பின் அப்துல்லா பாலாலா** ஐதராபாத்து நகரைச் சேர்ந்த ஓர் இந்திய அரசியல்வாதி. இவர் தெலுங்காணா சட்டமன்றத்தின் மலக்பேட் சட்டமன்ற உறுப்பினராவார். இவர் அனைத்திந்திய மஜ்லிசே இத்திகாதுல் முசுலிமீன் கட்சியை சேர்ந்தவர். இவர் 2009 இல் முதல் மலக்பேட் தொகுதியின் சட்டமன்ற உறுப்பினராக உள்ளார்.

அரசியல் வாழ்க்கை
----------------

2009 சட்டமன்ற தேர்தலில் அனைத்திந்திய மஜ்லிசே இத்திகாதுல் முசுலிமீன் வேட்பளராக போட்டியிட்ட அகமது தன்னை எதிர்த்து போட்டியிட்ட தெலுங்கு தேசம் கட்சியைச் சேர்ந்த வேட்பாளர் முகம்மது முசாபர் அலிகானை தோற்கடித்தார். முன்னதாக இவரது கட்சி 1989 மற்றும் 1994 ஆம் ஆண்டு தேர்தல்களில் இந்த தொகுதியில் தோல்வியடைந்தது.

2011 டிசம்பர் மாதம், இந்திய தொல்பொருள் ஆய்வுத் துறை அதிகாரிகள் பாட்ஷாஹி அஷுர்கானா இடத்திற்கு சொந்தமான கடைகள் மற்றும் கட்டிடங்களை இடிக்க முயன்ற போது பாலாலா மற்றும் சையத் அகமது பாஷா குவாட்ரி மற்றும் பிற [[அனைத்திந்திய மஜ்லிசே இத்திகாதுல் முசுலிமீன் சட்டமன்ற உதுப்பினர்கள் அதிகாரிகளை தடுத்து நிறுத்தினர். இந்த நிகழ்வு அப்போதைய சூழலில் நகரத்தில் பதட்டங்களுக்கு வழிவகுத்தது.

2016 ஆம் ஆண்டு மார்ச் மாதம் சட்டப்பேரவையின் பூஜ்ஜிய நேரத்தில் கோடை மாதங்களின் அதிக வெப்பநிலை காரணமாக இருசக்கர வாகன ஓட்டிகள் தலைகவசம் அணிவது காட்டாயம் என்ற விதிகளை தளர்த்துமாறு பாலாலா அரசாங்கத்தை வலியுறுத்தினார். "தலைகவசம் வாகன ஓட்டிகளுக்கு வெப்பத்தை மேலும் அதிகரிக்கும்" என்றும் இவர் கூறினார்.

குறிப்புகள்
-----------
ஹர் மந்திர் சாகிப், அமிர்தசரஸ், பஞ்சாப், இந்தியா
**குருத்துவார்** (*Gurdwara*) என்பது சீக்கிய சமயத்தவர்களின் வழிபாட்டுத் தலமாகும்.

அமைப்பு
-------

குருத்துவார் என்பதற்கு குருவை அடையும் வழி எனப் பொருள். அனைத்து சமயத்தவர்களும் குருத்துவார் வழிபாட்டுத் தலத்திற்குச் சென்று குருவை வழிபடலாம்  
குருத்துவாரில் தர்பார் சாகிப் எனும் சிறு மேடையில் குரு கிரந்த் சாகிப் எனும் சீக்கிய மத நூலை வைத்து, சீக்கிய குருமார்கள் இயற்றிய பக்திப் பாடல்களை பாடி வழிபடுவர். குருத்துவாரில் லங்கர் (Langar) எனப்படும் மற்றும் உணவு விடுதியில் அனைவருக்கும் இலவசமாக உணவு பரிமாறப்படும்.

நிசான் சாகிபு
-------------

குருத்துவார் கோயில் உச்சியில் சீக்கிய சமயக் கொடி பறக்கும். நிசான் சாகிபு என்பது சீக்கிய சமயத்தில் உள்ள முக்கோணக் கொடியாகும். பருத்தி அல்லது பட்டுத் துணியால் செய்யப்பட்ட இந்த கொடியின் முடிவில் குஞ்சம் இருக்கும். உலகெங்கிலும் உள்ள குருத்வாராக்கள் அனைத்திலும் பயன்பாட்டில் உள்ள தற்போதைய வடிவம் காவி பின்னணி நிறத்தைக் கொண்டுள்ளது. இந்த கொடியின் மையத்தில் சீக்கிய கந்த சின்னத்தைக் கொண்டுள்ளது. கொடியில் உள்ள கந்த சின்னம் (☬), இரட்டை முனைகள் கொண்ட ஒரு வாளை சித்தரிக்கிறது. மையத்தில் ஒரு சக்கர வட்ட வடிவம் மற்றும் இரண்டு ஒற்றை முனைகள் கொண்ட வாள்கள் கொண்டது. இது பொதுவாக குர்த்வாராக்கு வெளியே உயரமான கொடிக்கம்பத்தில் ஏற்றப்படுகிறது. கொடிக்கம்பம் கொடியின் அதே நிறத்தில் ("சோழா" என அழைக்கப்படும்) துணியால் மூடப்பட்டிருக்கும். இந்த கொடியை ஊர்வலத்தில் சுமந்து செல்லும் கொடி ஏந்தியவர் *நிஷாஞ்சி* என்று குறிப்பிடப்படுகிறார். இந்தக் கொடிக்கு மிகுந்த மரியாதை காட்டப்பட்டு, ஒவ்வொரு ஆண்டும் பால் மற்றும் தண்ணீரைப் பயன்படுத்தி கழுவப்படுகிறது.

சடங்குகள்
---------

பெரிய அளவிலான குருத்துவார்களில் நூலகம், குழந்தைகள் காப்பகம் மற்றும் சமய வகுப்பறைகள் வசதிகள் உண்டு. குருத்துவாரில் ஆண்களும் பெண்களும் தங்கள் தலையைக் குல்லாய் அல்லது துணியை மூடியவாறு செல்வது கட்டாயம். குருத்துவாரில் சமையல், துப்புரவு பணி, மற்றும் சமயப் பணி சீக்கிய சமய ஆண்களும் பெண்களும் இணைந்து செய்வர். குருத்துவாரில் நடைபெறும் முக்கிய சடங்குகள்:

1. குழந்தைகளுக்கு பெயரிடுதல்
2. ஞானஸ்நானம் செய்தல்
3. திருமணம் செய்து வைத்தல்
4. நீத்தார் கடன் செய்தல்

முக்கிய குருத்துவார்கள்
-----------------------

புகழ்பெற்ற குருதுவார்களில் இந்தியாவின் பஞ்சாப் மாநிலத்தில் அம்ரித்சர் நகரில் உள்ள பொற்கோயில் குறிப்பிடத்தக்கதாகும்..

* ஹர் மந்திர் சாகிப், அமிர்தசரஸ், பஞ்சாப், இந்தியா
* நான்கானா சாகிப், பாகிஸ்தான்

மேற்கோள்கள்
-----------

1. ↑  "Sikhism". *TalkTalk* (Helicon Publishing). .
2. ↑  "The Gurdwara".  (BBC).. பார்த்த நாள்: 18 March 2013.
3. 1 2  Singh, Pashaura (2019). *A Dictionary of Sikh Studies*. Oxford Quick Reference. Oxford University Press. பன்னாட்டுத் தரப்புத்தக எண்:9780192508430.
4. ↑  Eleanor M. Nesbitt (2004). *Intercultural Education: Ethnographic and Religious Approaches*. Sussex Academic Press. பக். 77. பன்னாட்டுத் தரப்புத்தக எண்:978-1-84519-033-0.. பார்த்த நாள்: 30 December 2012.
5. ↑  "Gurdwara Requirements".  இம் மூலத்தில் இருந்து 4 அக்டோபர் 2013 அன்று. பரணிடப்பட்டது... பார்த்த நாள்: 18 March 2013.
இடியுடன் கூடிய மின்னல்

இடி

இடியின் ஒலி

---

*இக்கோப்பைக் கேட்பதில்  
 பிரச்சினையா? ஊடக  
 உதவியைப் பார்க்கவும்.*

**இடி** (ஒலிப்புⓘ) (Thunder) என்பது காற்றில் உள்ள மூலக்கூறுகளுடன் மேகங்கள் உராய்வதால் வானத்தில் மின்சாரம் உண்டாகிப் பூமியில் பாயும்போது உண்டாகிறது. இடி, மின்னல் இரண்டும் ஒரே நேரத்தில் ஏற்பட்டாலும் மின்னல் முதலில் நம் கண்ணுக்கு தெரியும். சிறிது நேரம் கழித்து இடியொலி கேட்கும். ஒளியின் வேகம் ஒரு நொடிக்கு 300000 கிலோமீட்டர்; ஒலியின் வேகம் ஒரு நொடிக்கு 330 மீட்டர் மட்டும் என்பதே இதன் காரணம் ஆகும்.

காரணம்
------

இடி உண்டாக அறிவியல் பூர்வமான காரணங்கள் பலவாறாக உள்ளன. அவற்றுள் கி.மு. நான்காம் நூற்றாண்டில் கிரேக்க தத்துவமேதை அரிஸ்டாடில் முதல்முறையாக ஓர் கருதுகோளை முன்வைத்தார்.

#### இடி எப்படி உருவாகிறது?

மின்னல் புவியை தாக்கும் முன்னர் மேகத்திற்கும் புவிக்கும் இடையில் உள்ள காற்று நிரப்பப்பட்ட பகுதியில் சில வினாடிகள் பயணிக்கும் போது அதிக வெப்பநிலையில் உள்ள மின்னலின் கீற்று அதனை சுற்றி உள்ள காற்றின் மூலக்கூறுகளை வெப்பமாக்கும்.

இவ்வாறு வெப்பமான காற்று விரிவடையும் போது ஏற்படும் சத்தமே ‘இடி’ என்று அழைகப்படுகிறது.

இவற்றையும் பார்க்க
------------------

* மின்னல்

மேற்கோள்கள்
-----------

1. ↑  "Severe Weather 101: Lightning Basics". .
2. ↑  "Thunder Facts". .
3. ↑  "The Sound of Thunder". .
இறக்குமதி (Import) என்பது யாதெனில், தங்கள் நாட்டில் கிடைக்காத பண்டங்களையும், போதிய அளவு உற்பத்தியாகாத பண்டங்களையும் பிறநாடுகளிலிருந்து வாங்கிக் கொள்ளும் வணிக முறை ஆகும். பொதுவாக, இறக்குமதி செய்யும் பொருளின் அளவைவிட, ஏற்றுமதி செய்யும் பொருளின் அளவு அதிகமாக இருப்பதையே ஒவ்வொரு நாடும் விரும்பும். ஏனெனில். அப்போதுதான் வெளிநாட்டுப்பணம், ஒருநாட்டில் அதிகமாக வந்து குவியும். அதனால் அதன் பொருளாதாரமும் உயரும். இன்று இந்தியாவிலிருந்து சர்க்கரை, காப்பிக்கொட்டை, தேயிலை, மிளகு, முந்திரிப்பருப்பு, துணி, சணல் புகையிலை, தோல், நிலக்கரி, இரும்புத் தாது, தையல் எந்திரம், சைக்கிள், ஆகியவை வெளி நாடுகளுக்கு ஏற்றுமதி செய்யப்படுகின்றன. உணவுப் பொருள்கள், எந்திர சாதனங்கள், இரசாயனப் பொருள்கள், தொழிற்சாலைகளுக்குத் தேவையான மூலப்பொருள்கள் முதலியவற்றைப் பிறநாடுகளிலிருந்து இந்தியா இறக்குமதி செய்து கொள்கிறது.

மேற்கோள்கள்
-----------

1. ↑  Singh, Rakesh Mohan, (2009) International Business, Oxford University Press, New Delhi and New York ISBN 0-19-568909-7
2. ↑  Arthur O'Sullivan (economist); Shjsnsbeffrin, Steven M. (2003). *Economics: Principles in Action*. Upper Saddle River: Pearson Prentice Hall. பக். 552. பன்னாட்டுத் தரப்புத்தக எண்:0-13-063085-3.
3. ↑  ICC Export/Import Certification
மேஜர் சிட்டு
மேஜர் **சிட்டு** ([இறப்பு:ஆவணி 1, 1997) விடுதலைப் புலிகளின் இசைக் கலைஞர். போராளி.

வாழ்க்கைக் குறிப்பு
-------------------

இவர் மருதங்கேணி, வடமராட்சி கிழக்கு, யாழ்ப்பாணம், இலங்கையைப் பிறப்பிடமாகக் கொண்டவர். மெல்லிசைப்பாடகர் கே. எஸ். பாலச்சந்திரனின் இளைய சகோதரன். அண்ணாவியார் பரம்பரையைச் சேர்ந்த இவருக்கும் இவரது சகோதரர்களுக்கும் இசை இயல்பாகவே வந்தது. இவரது தந்தையார் கோவில் பூசகராகவும் நாடகக்கூத்துக் கலைஞராகவும் இருந்தார். 

தொண்ணூறுகளின் ஆரம்பத்தில் வெளிவந்த 'கண்ணீரில் காவியங்கள் செந்நீரில் ஓவியங்கள்' என்ற பாடல் இவர் முதலில் பெயர் பெறக் காரணமாக அமைந்தது. இப்பாடலை மேஜர் செங்கதிர் எழுதியிருந்தார். தொடர்ந்த காலங்களில் கேணல் கிட்டுவின் நினைவாக அவசரமாக உருவாக்கப்பட்டு, இரு நாட்களுள் வெளிவந்த பாடலான 'கடலம்மா.. எங்களுக்கு நீதி சொல்ல எவருமில்லையா' என்ற பாடல் மூலம் இவர் பிரபலமானார். குரல் வளத்தினால் புகழ்பெற்றார். தமிழீழ விடுதலைப் புலிகளால் தயாரிக்கப்பட்ட 'உயிர்ப்பூ' திரைப்படத்தில் இடம்பெற்ற 'சின்னச் சின்னக் கண்ணில் வந்து மின்னல் விளையாடிடும்' என்ற பாடலும் இவருக்குப் புகழ் பெற்றுத் தந்தது. இவர் 'கண்ணீரில் காவியங்கள் செந்நீரில் ஓவியங்கள்' பாடலில் தொடங்கி 'சிறகு முளைத்து உறவை நினைத்துப் பறக்கும் குருவிகள்' பாடல்கள் வரை 75 பாடல்களைப் பாடியுள்ளார்.

ஆவணி 1, 1997 இல் ஜெயசிக்குறு படை நடவடிக்கைக்கு எதிராக ஓமந்தைப் பகுதியில் சிறிலங்காப் படையினர் மீது மேற்கொள்ளப்பட்ட ஊடறுப்புத் தாக்குதலில் கொல்லப்பட்டார்.

இவர் பாடிய பாடல்களில் சில
-------------------------

* கண்ணீரில் காவியங்கள் செந்நீரில் ஓவியங்கள்
* சின்னச் சின்னக் கண்ணில் வந்து மின்னல் விளையாடிடும்..
* சிறகு முளைத்து உறவை நினைத்துப் பறக்கும் குருவிகள்

இவற்றையும் பார்க்க
------------------

* விடுதலைப் புலிகளின் மாவீரர்கள் பட்டியல்

வெளி இணைப்புகள்
---------------

* மேஜர் சிட்டு பரணிடப்பட்டது 2012-06-19 at the வந்தவழி இயந்திரம்
* மேஜர் சிட்டுவின் ஈழ கீதங்கள் பரணிடப்பட்டது 2015-07-31 at the வந்தவழி இயந்திரம்

மேற்கோள்கள்
-----------



1. ↑
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2016-03-10 அன்று. பரணிடப்பட்டது.. .
இஸ்தான்புல்லில் ஒரு கொள்கலன் கப்பல்
காவிச் செல்லுகின்ற எல்லாப் பொருட்களையுமே, கொள்கலனாக்கம் (containerization) என்னும் முறை மூலம், பெரிய உலோகக் கொள்கலன்களில் அடைத்துக் காவிச்செல்லுகின்ற சரக்குக் கப்பல் **கொள்கலன் கப்பல்** (*Container ship*) எனப்படுகின்றது. இன்றைய வணிக ரீதியிலான பெருங்கடல் போக்குவரத்தில் இவை பெரும் பங்கு வகிக்கின்றன.

வரலாறு
------

உலகின் முதல் கொள்கலன் கப்பல்கள், இரண்டாம் உலகப் போரின் பின்னர் மேலதிகமாக இருந்த தாங்கிக் கப்பல்களில் மாற்றம் செய்து உருவாக்கப்பட்டன. முதலாவது கொள்கலன் கப்பல் T-2 தாங்கிக் கப்பலிலிருந்து மாற்றியமைக்கப்பட்ட *ஐடியல்-எக்ஸ்* (Ideal-X) என்னும் கப்பலாகும். இது மல்கொம் மக்லீன் (Malcom McLean) என்னும் நிறுவனத்துக்குச் சொந்தமாக இருந்தது. ஏப்ரல் 1956 ஆம் ஆண்டில், இதன் முதல் பயணத்தில், நியூ ஜெர்சியிலுள்ள நெர்வாக்குக்கும், டெக்சாசிலுள்ள ஹூஸ்டனுக்கும் இடையே 58 கொள்கலன்களைக் காவிச் சென்றது.

இன்றைய கொள்கலன் கப்பல்கள் தேவைக்காக வடிவமைத்துக் கட்டப்பட்டவையாகும். இன்றைய பெருங்கடல்களில் பயணம் செய்யும் கப்பல்களில், எண்ணெய் தாங்கிக் கப்பல்களுக்கு அடுத்தபடியாக அளவில் பெரியவையாக இருப்பவை இவையே.

அமைப்பு
-------

பெல்ஜியத்தின் சீபுறூக் துறைமுகத்தில் நிற்கும் ஒரு கொள்கலன் கப்பல்.
இடம் வீணாகாது இருக்கும் வகையில் கொள்கலன் கப்பல்கள் வடிவமைக்கப்படுகின்றன. இவற்றின் கொள்ளளவு *டீஇயூ* (TEU) க்களில் அளக்கப்படுகின்றது. இது இருபது-அடி சம அளவு அலகுகள் (Twenty-foot equivalent units) என்பதன் சுருக்கமாகும். இது குறிப்பிட்ட கப்பல் 20 அடி நீளம் கொண்ட எத்தனை கொள்கலன்களைக் கொள்ளக் கூடியது என்பதைக் குறிக்கும். இன்றைய கொள்கலன்களில் பெரும்பாலானவை 40 அடி நீளம் கொண்டவை. 

ஒரு குறிப்பிட்ட அளவுக்கு மேற்பட்ட கொள்கலன் கப்பல்களில் பாரந் தூக்கிகள் பொருத்தப்படுவதில்லை. இவற்றிலிருந்தான ஏற்றி இறக்கும் வேலைகளுக்குத் துறைமுகங்களில் பாரந்தூக்கி வசதிகள் தேவைப்படுகின்றன. 2900 *டீஇயு*க்களுக்குக் குறைந்த அளவுள்ள கப்பல்களில் பொதுவாகப் பாரந்தூக்கிகள் பொருத்தப்பட்டிருப்பது வழக்கம்.

மேற்கோள்கள்
-----------

1. ↑  Joint Chief of Staff (2005-08-31). "Bulk cargo" (PDF). *Department of Defense Dictionary of Military and Associated Terms*. Washington: Department of Defense. p. 73. Archived from the original (PDF) on June 4, 2011. Retrieved 2011-02-22.
2. ↑  From the American Heritage dictionary definition available on-line at Houghton Mifflin Company (2003). "Break bulk". *The American Heritage Dictionary of the English Language, Fourth Edition*. Huntingdon Valley, PA: Farlex Inc. Retrieved 2011-02-22..
3. ↑  Lewandowski, Krzysztof (2016). "The containers ships, which really was the first?". *Transport Means 2016, Proceedings of the 20th International Scientific Conference, October 5–7, 2016, Juodkrante, Lithuania.*: 668–676. பன்னாட்டுத் தர தொடர் எண்:1822-296X.
**கல்வி நுட்பவியல்** (*educational technology*) என்பது கற்றலை எளிதாக்கி தகுந்த தொழில்நுட்ப நிகழ்முறைகள் மற்றும் வளங்களை உருவாக்குதல், பயன்படுத்துதல் மற்றும் நிர்வகித்தல் போன்ற செயல்பாடுகள் மூலம் மேம்படுத்தும் ஆய்வு மற்றும் நடைமுறைகள் ஆகும். கல்வி நுட்பவியல் என்பது வெளி வன்பொருள் மற்றும் கல்வி கோட்பாடுகளின் பயன்பாடு ஆகும். கற்றல் கோட்பாடுகள், கணினி அடிப்படையிலான பயிற்சி, மின் கற்றல் மற்றும் தானியங்கி தொழில்நுட்பங்களில் பயன்படுத்தும் தானியங்கி கற்றல் போன்ற பல்வேறு கூறுகளை உள்ளடக்கி சூழ்ந்திருக்கிறது அதன்படி கல்வி நுட்பவியலின் நுண்ணறிவு மற்றும் தொழில்நுட்ப வளர்ச்சியை வருவிக்கும் பல்வேறுபட்ட தனித்தியங்கும் அம்சங்கள் கல்விநுட்பவியலில் உள்ளது.

கல்வி நுட்பவியல் என்பது கற்றலுக்கான கல்வி அணுகுமுறையின் கருத்தியல் மற்றும் பயிற்சியாகும். கல்வி நுட்பவியல் என்பது அறிவுத்தொடர்பு மற்றும் முன்னேற்றம் மற்றும் பரிமாற்றத்தை வளர்க்க உதவும் தொழில்நுட்பக் கருவிகள் மற்றும் ஊடகங்கள் ஆகும். கல்வி நுட்பவியல் என்பது மாணவர் மற்றும் கலைத்திட்டம் மேலாண்மை மற்றும் கல்வி மேலாண்மைத் தகவல் முறைகள்(EMIS) கருவிகளை உள்ளடக்கிய கற்றல் மேலாண்மை அமைப்பேயாகும்(LMS).

கல்வி நுட்பவியல் என்பது அதுவே ஒரு கல்விப் பாடமாகும். இது போன்ற பாடப்பிரிவுகள் கணினி படிப்புகள் அல்லது தகவல் தொடர்பு நுட்பவியல் என்று அழைக்கப்படுகின்றன.

மேற்கோள்கள்
-----------

1. ↑  Robinson, Rhonda; Molenda, Michael; Rezabek, Landra. "Facilitating Learning" இம் மூலத்தில் இருந்து 22 September 2015 அன்று. பரணிடப்பட்டது.. .
2. ↑  Mastellos, Nikolaos; Tran, Tammy; Dharmayat, Kanika; Cecil, Elizabeth; Lee, Hsin-Yi; Wong, Cybele C. Peng; Mkandawire, Winnie; Ngalande, Emmanuel *et al*. (2 April 2018). "Training community healthcare workers on the use of information and communication technologies: a randomised controlled trial of traditional versus blended learning in Malawi, Africa". *BMC Medical Education* **18** (1): 61. doi:10.1186/s12909-018-1175-5. பன்னாட்டுத் தர தொடர் எண்:1472-6920. பப்மெட்:29609596.
3. ↑  Tanner Mirrlees; Shahid Alvi (2019-10-22). *EdTech Inc.: Selling, Automating and Globalizing Higher Education in the Digital Age*. New York: Routledge. பக். 60. doi:10.4324/9780429343940. பன்னாட்டுத் தரப்புத்தக எண்:978-0-429-34394-0. .